da da da en da en nl en it da da en es pt pt da da da da da sv da da da da sv en da en da da da da da da da sv da da da sv da da da sv en en da pl da da da da da da da de da da da da da nl es nl da en id sv sl de en jv fr de uk zh en fr da
Med den overskrift skulle man jo tro, at indlægget her handler om cykler, men det er slet ikke temaet. Det handler nemlig om fotografering og Photoshop.
Jupiter Cykler holder i øjeblikket statussalg og det har de fulgt op med lidt reklame for det på deres hjemmeside – og ikke mindst med den samme reklame klistret i alle deres vinduer i meget stor størrelse. Reklamen er forsøgt gengivet her nedenfor
Og det er da virkelig et eksempel på amatørarbejde i Photoshop… Reklamefolkene har fundet et billede af en pige der hiver i sin T-shirt og så derefter lagt teksten “Statussalg” ind på T-shirten. Og for at få det til at se ud som om bogstaverne er påtrykt T-shirten, så har de fjernet lidt af det øverste T, så det ser ud som om lynlåsen går ned igennem T’et. Men, kære reklamefolk, HVORFOR KRØLLER BOGSTAVERNE IKKE LIGESOM RESTEN AF HENDES T-SHIRT???
Jeg ved ikke hvor mange penge det koster at køre sådan en kampagne i alle landets Jupiter Cykel forretninger, men mon ikke det er tilstrækkelig til, at man kunne snige en T-shirt MED tryk ind i budgettet…? Bedre held næste gang!
Oftest har høj-teknologiske problemer lav-teknologiske løsninger…
Min egen laptop (Lenovo ThinkPad z61t) er til reparation og har nu været det i snart en måned (mere om det senere), så i mellemtiden er jeg begrænset til at måtte bruge min arbejdscomputer i stedet (Lenovo 3000 N100). Men det gik hverken værre eller bedre end at arbejdscomputeren slukkede af sig selv efter ca 5 minutters arbejde!! Den blev samtidig enorm varm i venstre side, så jeg regnede hurtigt ud at det måtte være CPU-køleren, der ikke virkede… Hvordan løser man sådan et problem? Ja, når den interne CPU blæser ikke virker, så må man jo installere en ekstern!! Og det virkede upåklageligt – om end det var lidt koldt om fingrene at sidde og skrive i stiv sidevind.
Efterfølgende bragte jeg computeren til IT-afdelingen og fik skiftet den interne CPU blæser, så nu er kan jeg bruge computeren igen uden at skulle fryse om fingrene
I følge Politiken har “den succesfulde pr-mand Mark Borkowski” lavet en formel, der kortlægger chancen for berømmelse. Både på Politikens netavis og i den trykte udgave er formlen gengivet som:
hvor F er berømmelse (Fame), T er tiden opmålt i intervaller på tre måneder. B er berømmelsens oprindelige basis og P (promotion) er de tiltag, der taget til at fremme berømmelsen.
Udover det tvivlsomme i at give spaltesplads til sådan en nyhed, så har jeg to store kritikpunkter ved artiklen…
1) Formlen er forkert!! Ellers retter sagt: den er højst sandsynlig forkert… Det sidste led i parantesen hedder 1/2T2, hvilket jo er lig med T, hvorefter hele parantesen kan reduceres til 11/10T og formlen bliver så F(T) = B+11/10TP. Sandsynligvis skulle den have heddet 1/2T^2 – altså “en halv gange T i anden”. Det kræver et minimum af matematik-viden hos journalisten (Kim Skotte), at regne ud, at der ikke skal stå 1/2T2!
2) Formlen er ubruglig!! Eller retter sagt: Med den viden artiklen giver os, har vi ingen jordisk chance for fx at undersøge hvem blandt to kendisser, der er mest berømt. Den primære årsag er, at vi intet ved om hvilket størrelsesforhold vi skal bruge. Hvis man bare skal sjusse sig frem til en eller anden størrelse på B, P og T, så er det jo klart, at formlen kan bruges på nogle givne kendisser – bare et enkelt konkret regneeksempel havde virkelig hjulpet læseren til at forstå hvordan formlen skulle benyttes. Ellers så kunne man jo ligeså godt have skrevet en artikel om, at berømmelse afhænger af tre faktorer – hvor kendt man er i forvejen (B), hvad man har gjort for at blive mere kendt (P) og hvor længe man har gjort det (T)… Ikke ligefrem raket-videnskab?
Og så kommer det som en overraskelse for mig, at berømmelse er en funktion af tiden – jeg ville nærmere have troet at det var nærmest uafhængigt af tiden… – men at de afgørende variable var størrelsesorden af publikummet for kendissens optræden, men jeg er jo heller ikke succesfuld pr-mand!!!
UPDATE 1: En hurtig Google-søgning viser, at i hvert tilfælde Yahoo også mener, det skulle være t-i-anden til sidst
UPDATE 2: Det viser sig, at Borowski selv har skrevet en artikel i Te Guardian i mandags om sin bog, hvor den samme trykfejl (i hvert tilfælde i netudgaven) er tilstede som i Kim Skottes artikel. Hvis denne artikel er kilde frem for bogen, så kunne det forklare fejlen i formlen.
Jeg ledte lige i anden anledning efter temaet fra Benny Hill og faldt så over den her hjemmeside: http://www.televisiontunes.com/
Det er jo et rent fest-fyrværkeri af kendingsmelodier – og kan varmt anbefales!! Quizen er også ganske morsom – selvom man ikke kender noget som helst til de 4 tv-serier, så kan man overraskende tit gætte det alligevel ud fra bare navnet og melodien.
Eksperterne advare mod for mange ultralydsgennemscanninger af gravide, da det kan risikere at påvirke fostret (artikel i Ekstra Bladet, http://ekstrabladet.dk/kup/sundhed/article980155.ece).
Men den eneste “risiko”, der er nævnt i artiklen er, at børnene kan blive venstrehåndede!!! Som håndbold-mand ved jeg, alt om at venstrehåndethed er den korteste vej på landsholdet, så… bring it on!! Det er bare med at komme i BabySam og få nogle gennemscanninger…!!
Jeg har længe været generet af TI-Nspires startup. Hver gang den startede […]
Grooveshark – Nej tak
Der har været en del debat på det sidste om Grooveshark – […]
Jeg har netop lavet en grundig analyse af de sidste mange superligakampe […]
Med den overskrift skulle man jo tro, at indlægget her handler om […]
Åfløjen 8, st.th. sælges
Så er vores dejlige lejlighed blevet sat til salg. Vi glæder os […]
Peter Wheeler til Videnskabsteori for viderekommende
rus-vulcan.com til Videnskabsteori for viderekommende
Jyttte Overgaard til Besøg ikke Grantoftegård
bredsig.dk til TI-Nspire startup
kbl til Besøg ikke Grantoftegård
Dette wp-site er lavet af bredsig.